ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1479/95 ΤΗΣ ΕΠΙΤΡΟΠΗΣ της 28ης Ιουνίου 1995 για τροποποίηση του κανονισμού (ΕΟΚ) αριθ. 2225/92 για λεπτομέρειες εφαρμογής των ειδικών μέτρων για τον εφοδιασμό της Μαδέρας όσον αφορά το λυκίσκο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ της Μαδέρας και των Αζορών όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3290/94 (2), και ιδίως το άρθρο 10,

Εκτιμώντας:

ότι ο κανονισμός (ΕΟΚ) αριθ. 2225/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1741/94 (4), έχει καθορίσει τις ποσότητες του ισοζυγίου προβλέψεων για το λυκίσκο, ο οποίος επωφελείται δασμολογικώς απαλλαγής κατά την εισαγωγή, όταν προέρχεται από τρίτες χώρες, ή της κοινοτικής ενίσχυσης καθώς και το ποσό των ενισχύσεων 7 ότι πρέπει να καθοριστούν οι εν λόγω ποσότητες και οι ενισχύσεις για την περίοδο από την 1η Ιουλίου 1995 έως τις 30 Ιουνίου 1996 7 ότι πρέπει να θεσπισθεί η εγγύηση με την οποία θα διασφαλίζεται η τήρηση των υποχρεώσεων των επιχειρηματιών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2225/92 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1 Για την εφαρμογή των άρθρων 2 και 3 του κανονισμού (ΕΟΚ) αριθ. 1600/92, η ποσότητα των προβλέψεων εφοδιασμού με λυκίσκο, που εμπίπτει στον κωδικό ΣΟ 1210 και επωφελείται δασμολογικής απαλλαγής κατά την άμεση εισαγωγή στη Μαδέρα, όταν προέρχεται από τρίτες χώρες, ή της κοινοτικής ενίσχυσης, ορίζεται σε 10 τόνους για την περίοδο από την 1η Ιουλίου 1995 έως τις 30 Ιουνίου 1996.».

2. Το άρθρο 2 αντικαθίσταται από το ακόλουθο κείμενο:

«Άρθρο 2 Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1600/92, για τον εφοδιασμό της Μαδέρας σε λυκίσκο, σύμφωνα με το ισοζύγιο προβλέψεων και ο οποίος προέρχεται από την αγορά της Κοινότητας καθορίζεται σε 12,08 Ecu ανά 100 χιλιόγραμμα.».

3. Το άρθρο 4 παράγραφος 1 αντικαθίσταται από το ακόλουθο κείμενο:

«1. Οι αιτήσεις των πιστοποιητικών υποβάλλονται στην αρμόδια αρχή εντός των πέντε πρώτων εργάσιμων ημερών κάθε μηνός. Η αίτηση χορηγήσεως πιστοποιητικού γίνεται αποδεκτή εάν:

α) η ποσότητα δεν υπερβαίνει τη μέγιστη διαθέσιμη ποσότητα λυκίσκου που έχει δημοσιευθεί από την Πορτογαλία 7 β) πριν από τη λήξη της προθεσμίας που προβλέπεται για την υποβολή των αιτήσεων χορηγήσεως πιστοποιητικών, έχει προσκομισθεί απόδειξη ότι ο ενδιαφερόμενος έχει συστήσει εγγύηση 3,02 Ecu ανά 100 χιλιόγραμμα.».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1499/95 ΤΗΣ ΕΠΙΤΡΟΠΗΣ της 28ης Ιουνίου 1995 σχετικά με την παύση της αλιείας του μπακαλιάρου από τα σκάφη που φέρουν σημαία της Γερμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993, για τη θέσπιση καθεστώτος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3370/94 του Συμβουλίου της 20ής Δεκεμβρίου 1994 για την κατανομή, για το έτος 1995, των ποσοστώσεων αλιευμάτων μεταξύ των κρατών μελών, για τα σκάφη που αλιεύουν στα ύδατα της Λεττονίας (2), προβλέπει ποσοστώσεις μπακαλιάρου για το 1995 7 ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκειται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα, που πραγματοποιήθηκαν από τα σκάφη που φέρουν σημαία ενός κράτους μέλους, θεωρείται ότι εξάντλησαν την παραχωρούμενη ποσόστωση 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μπακαλιάρου στα ύδατα της διαίρεσης CIEM III δ (ύδατα της Λετονίας) από σκάφη που φέρουν τη σημαία της Γερμανίας ή είναι νηολογημένα στη Γερμανία, προσέγγισαν την ποσόστωση που τους παραχωρήθηκε για το 1995 7 ότι η Γερμανία απαγόρευσε την αλιεία αυτού του αποθέματος από τις 2 Ιουνίου 1995 7 ότι πρέπει, ως εκ τούτου, να ληφθεί υπόψη αυτή η ημερομηνία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τα αλιεύματα μπακαλιάρου στα ύδατα της διαίρεσης CIEM III δ (ύδατα της Λετονίας) που πραγματοποιήθηκαν από τα σκάφη που φέρουν σημαία της Γερμανίας ή είναι νηολογημένα στη Γερμανία, θεωρείται ότι εξαντλήθηκε η ποσόστωση που παραχωρήθηκε στη Γερμανία για το 1995 7 Απαγορεύεται η αλιεία του μπακαλιάρου στα ύδατα της διαίρεσης CIEM III δ (ύδατα της Λετονίας) που πραγματοποιήθηκε από σκάφη που φέρουν σημαία της Γερμανίας ή είναι νηολογημένα στη Γερμανία, καθώς και η διατήρηση επί του πλοίου, η μεταφόρτωση και η εκφόρτωση των αλιευμάτων αυτού του αποθέματος που πραγματοποιήθηκαν από τα εν λόγω σκάφη μετά την ημερομηνία εφαρμογής αυτού του κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1550/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τον καθορισμό, για τη συγκομιδή 1995, των πριμοδοτήσεων και των κατωφλίων εγγυήσεως για τον καπνό σε φύλλα κατά ομάδα ποικιλιών καπνού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς του ακατέργαστου καπνού (1), και ιδίως το άρθρο 4 παράγραφος 1,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

Εκτιμώντας:

ότι, κατά τον καθορισμό των πριμοδοτήσεων στον τομέα του ακατέργαστου καπνού, πρέπει να ληφθούν υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει, ιδίως, ως στόχους να εξασφαλίσει δίκαιο βιοτικό επίπεδο στο γεωργικό πληθυσμό, να διασφαλίσει τον εφοδιασμό και να εξασφαλίσει λογικές τιμές στους καταναλωτές 7 ότι το ποσό των πριμοδοτήσεων πρέπει να λάβει υπόψη, ιδίως, τις προηγούμενες και τις προβλεπόμενες δυνατότητες διαθέσεως των διαφόρων καπνών με κανονικές συνθήκες ανταγωνισμού 7 ότι το άρθρο 8 δεύτερο εδάφιο και το άρθρο 9 παράγραφος 2 του κανονισμού (ΕΟΚ) αριθ. 2075/92 προβλέπουν την ετήσια κατανομή των κατωφλίων εγγυήσεως για κάθε ομάδα ποικιλιών μεταξύ των κρατών μελών παραγωγής 7ότι θα πρέπει να καθοριστεί το επίπεδο των κατωφλίων αυτών για τη συγκομιδή του 1995, λαμβανομένων υπόψη, ιδίως, των συνθηκών της αγοράς και των κοινωνικοοικονομικών και αγρονομικών συνθηκών των σχετικών ζωνών παραγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη συγκομιδή 1995, το ποσό της πριμοδοτήσεως που προβλέπεται στο άρθρο 4 του κανονισμού (ΕΟΚ) αριθ. 2075/92 για καθεμία από τις ομάδες του ακατέργαστου καπνού και τα επιπλέον ποσά καθορίζονται στο παράρτημα I του παρόντος κανονισμού.

Άρθρο 2

Για τη συγκομιδή 1995, τα κατώφλια εγγύησης που αναφέρονται στα άρθρα 8 και 9 του κανονισμού (ΕΟΚ) αριθ. 2075/92 κατά ομάδα ποικιλιών και κατά κράτος μέλος καθορίζονται στο παράρτημα II του παρόντος κανονισμού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. L 215 της 30. 7. 1992, σ. 70. Κανονισμός όπως τροποποιήθηκε τελευταία από τον κανονισμό (ΕΚ) αριθ. 711/95 (ΕΕ αριθ. L 73 της 1. 4. 1995, σ. 13).

(2) ΕΕ αριθ. C 99 της 21. 4. 1995, σ. 45.

(3) ΕΕ αριθ. C 151 της 19. 6. 1995.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1514/95 ΤΗΣ ΕΠΙΤΡΟΠΗΣ της 29ης Ιουνίου 1995 για τροποποίηση του κανονισμού (ΕΚ) αριθ. 437/95 για καθορισμό των τρόπων χορήγησης μιας ειδικής επιστροφής προς ορισμένες τρίτες χώρες προϊόντων του τομέα του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργάνωσης των αγορών στον τομέα του κρέατος πουλερικών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 9 παράγραφος 3 και το άρθρο 15,

τον κανονισμό (ΕΟΚ) αριθ. 2779/75 του Συμβουλίου της 29ης Οκτωβρίου 1975 για τον καθορισμό, στον τομέα του κρέατος πουλερικών, των γενικών κανόνων σχετικά με τη χορήγηση των επιστροφών κατά την εξαγωγή και των κριτηρίων προσδιορισμού του ύψους τους (3), και ιδίως το άρθρο 7 παράγραφος 3,

Εκτιμώντας:

ότι ο κανονισμός (ΕΚ) αριθ. 437/95 (4), όπως τροποποιήθηκε τελευταία από τον κανονισμό (ΕΚ) αριθ. 1419/95 (5), έχει θεσπίσει τις λεπτομέρειες σχετικά με τη χορήγηση μιας ειδικής επιστροφής κατά την εξαγωγή προς ορισμένες τρίτες χώρες προϊόντων του τομέως του κρέατος πουλερικών 7 ότι τα πιστοποιητικά που εκδίδονται δυνάμει του κανονισμού (ΕΚ) αριθ. 437/95 υπόκεινται στις διατάξεις, αφενός μεν του κανονισμού (ΕΟΚ) αριθ. 3652/81 της Επιτροπής της 18ης Δεκεμβρίου 1981 περί ειδικών λεπτομερειών εφαρμογής του καθεστώτος πιστοποιητικών προκαθορισμού των επιστροφών στον τομέα του κρέατος πουλερικών και αυγών (6), όπως τροποποιήθηκε τελευταία από τον κανονισμό (ΕΚ) αριθ. 1030/95 (7), αφετέρου δε από τον κανονισμό (ΕΚ) αριθ. 1521/94 της Επιτροπής της 29ης Ιουνίου 1994 για τον περιορισμό της διάρκειας ισχύος των πιστοποιητικών εξαγωγής που περιλαμβάνουν ή όχι προκαθορισμό της επιστροφής κατά την εξαγωγή (8) 7 ότι πρέπει να δοθεί συνέχεια το ταχύτερο δυνατόν στις αιτήσεις χορηγήσεως πιστοποιητικών με προκαθορισμό που έχουν υποβληθεί στις 26 και 27 Ιουνίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΚ) αριθ. 437/95 προστίθεται η ακόλουθη νέα παράγραφος:

«3. Κατά παρέκκλιση από το άρθρο 4 παράγραφος 1 του κανονισμού (ΕΚ) αριθ. 3652/81, τα πιστοποιητικά με προκαθορισμό για τα οποία οι αιτήσεις έχουν κατατεθεί στις 26 και 27 Ιουνίου 1995 και έχουν κοινοποιηθεί στην Επιτροπή το αργότερο έως τις 28 Ιουνίου 1995, ώρα 12.00, εκδίδονται στις 30 Ιουνίου 1995.».

Άρθρο 2

Ο παρών κανονισμός αρχίζει να ισχύει στις 30 Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1597/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για την προσωρινή αναστολή των αυτόνομων δασμών του κοινού δασμολογίου για ορισμένα γεωργικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι η παραγωγή προϊόντων που αναφέρονται στον παρόντα κανονισμό είναι επί του παρόντος ανεπαρκής ή ανύπαρκτη και ότι οι παραγωγοί δεν μπορούν κατ' αυτόν τον τρόπο να ανταποκριθούν στις ανάγκες των βιομηχανιών της Κοινότητας που τα χρησιμοποιούν 7 ότι το συμφέρον της Κοινότητας είναι, σ' αυτές τις περιπτώσεις, να αναστέλλονται ολικώς οι αυτόνομοι δασμοί του κοινού δασμολογίου 7 ότι εναπόκειται στην Κοινότητα να αποφασίσει για την αναστολή των εν λόγω αυτόνομων δασμών 7 ότι, λόγω της δυσκολίας να εκτιμηθεί επακριβώς, για το προσεχές μέλλον, η εξέλιξη της οικονομικής κατάστασης στους σχετικούς τομείς, πρέπει να ληφθούν αυτά τα μέτρα αναστολής μόνον προσωρινά και να καθορισθεί η διάρκεια ισχύος τους με βάση το συμφέρον της κοινοτικής παραγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αυτόνομοι δασμοί του κοινού δασμολογίου, όσον αφορά τα προϊόντα που αναφέρονται στο παράρτημα, αναστέλλονται στο επίπεδο που αναγράφεται για καθένα από αυτά.

Οι αναστολές αυτές ισχύουν από την 1η Ιουλίου 1995 έως τις 30 Ιουνίου 1996.

Άρθρο 2

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1675/95 ΤΗΣ ΕΠΙΤΡΟΠΗΣ της 10ης Ιουλίου 1995 για το άνοιγμα διαγωνισμών για τον καθορισμό της ενίσχυσης στην ιδιωτική αποθεματοποίηση σφαγίων και μισών σφαγίων αρνιού στην Ιρλανδία και τη Βόρεια Ιρλανδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 7 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3446/90 της Επιτροπής της 27ης Νοεμβρίου 1990 περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 3533/93 (4), προβλέπει, ιδίως τις λεπτομέρειες όσον αφορά τους διαγωνισμούς 7 ότι ο κανονισμός (ΕΟΚ) αριθ. 3447/90 της Επιτροπής της 28ης Νοεμβρίου 1990 περί ειδικών όρων χορήγησης ενισχύσεων για ιδιωτική αποθεματοποίηση στον τομέα του προβείου και αιγείου κρέατος (5), όπως τροποποιήθηκε τελευταία από τον κανονισμό (ΕΚ) αριθ. 879/95 (6), προβλέπει, ειδικότερα, τις ελάχιστες ποσότητες για τις οποίες μπορεί να υποβληθεί προσφορά 7 ότι η εφαρμογή του άρθρου 7 παράγραφος 2 του κανονισμού (ΕΟΚ) αριθ. 3013/89 μπορεί να καταλήξει στο άνοιγμα διαδικασίας διαγωνισμού για τη χορήγηση ενισχύσες στην ιδιωτική αποθεματοποίηση 7 ότι το προαναφερθέν άρθρο προβλέπει την εφαρμογή των μέτρων αυτών με βάση την κατάσταση κάθε ζώνης διαπίστωσης τιμών 7 ότι, ενόψει της εξαιρετικά δύσκολης κατάστασης της αγοράς στην Ιρλανδία και τη Βόρεια Ιρλανδία φάνηκε σκόπιμο να αποφασιστεί το άνοιγμα της διαδικασίας αυτής 7 ότι, συνεπώς, θεωρείται σκόπιμο να ανοίξουν οι διαγωνισμοί ξεχωριστά για τις ζώνες αυτές 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ανοίγονται διαγωνισμοί για την Ιρλανδία και τη Βόρεια Ιρλανδία, για τη χορήγηση ενισχύσεως στην ιδιωτική αποθεματοποίηση σφαγίων και μισών σφαγίων αρνιού.

Με την επιφύλαξη των διατάξεων του κανονισμού (ΕΟΚ) αριθ. 3447/90, μπορούν να γίνουν προσφορές στους οργανισμούς παρεμβάσεως των ενδιαφερομένων κρατών μελών.

Άρθρο 2

Οι προσφορές πρέπει να υποβληθούν το αργότερο στις 13 Ιουλίου 1995, ώρα 14.00, στον αρμόδιο οργανισμό παρεμβάσεως.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1731/95 ΤΗΣ ΕΠΙΤΡΟΠΗΣ της 14ης Ιουλίου 1995 για τον καθορισμό του ισοζυγίου των προβλέψεων εφοδιασμού για την περίοδο 1995/96 σε ζάχαρη των μικρών νησιών του Αιγαίου Πελάγους, όπως προβλέπεται από τον κανονισμό (ΕΟΚ) αριθ. 2019/93 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου πελάγους (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 4,

Εκτιμώντας:

ότι οι κοινές λεπτομέρειες εφαρμογής του κανονισμού (ΕΟΚ) αριθ. 2019/93, όσον αφορά το ειδικό καθεστώς εφοδιασμού με ορισμένα γεωργικά προϊόντα, καθορίστηκαν από τον κανονισμό (ΕΟΚ) αριθ. 2958/93 της Επιτροπής (3), όπως τροποποιήθηκε από τον κανονισμό (ΕΚ) αριθ. 1363/95 7 ότι ο κανονισμός (ΕΟΚ) αριθ. 3719/88 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1199/95 (5), έχει καθορίσει τις κοινές λεπτομέρειες του καθεστώτος εφαρμογής των πιστοποιητικών εισαγωγής 7 ότι ο κανονισμός (ΕΚ) αριθ. 1464/95 της Επιτροπής της 27ης Ιουνίου 1995 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα της ζάχαρης (6), έχει προβλέψει ειδικές λεπτομέρειες στον εν λόγω τομέα 7 ότι, για να ληφθούν υπόψη οι ειδικές εμπορικές πρακτικές στον τομέα της ζάχαρης, πρέπει να προβλεφθούν συμπληρωματικές ή παρεκκλιτικές λεπτομέρειες στις διατάξεις του κανονισμού (ΕΟΚ) αριθ. 2958/93 7 ότι, για την εφαρμογή των διατάξεων του άρθρου 2 του κανονισμού (ΕΟΚ) αριθ. 2019/93, πρέπει να καθοριστεί το προβλεπόμενο ισοζύγιο εφοδιασμού για το υπόλοιπο της περιόδου 1995/96 σε ζάχαρη για τα μικρά νησιά του Αιγαίου πελάγους 7 ότι το ισοζύγιο αυτό μπορεί να αναθεωρηθεί κατά τη διάρκεια της περιόδου, συναρτήσει της εξέλιξεως των αναγκών των νησιών αυτών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 2 του κανονισμού (ΕΟΚ) αριθ. 2019/93, οι ποσότητες του προβλεπομένου ισοζυγίου εφοδιασμού των μικρών νησιών του Αιγαίου πελάγους σε ζάχαρη κοινοτικής καταγωγής, για την περίοδο 1995/96, καθορίζονται στο παράρτημα.

Άρθρο 2

Η διάρκεια ισχύος των πιστοποιητικών ενισχύσεως λήγει την τελευταία ημέρα του δευτέρου μηνός που έπεται εκείνου της εκδόσεών των.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΙΣΟΖΥΓΙΟ ΕΦΟΔΙΑΣΜΟΥ ΤΩΝ ΜΙΚΡΩΝ ΝΗΣΙΩΝ ΤΟΥ ΑΙΓΑΙΟΥ ΠΕΛΑΓΟΥΣ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1702/95 ΤΗΣ ΕΠΙΤΡΟΠΗΣ της 11ης Ιουλίου 1995 σχετικά με τη διακοπή της αλιείας του σεβαστού από σκάφη που φέρουν τη σημαία της Γαλλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 748/95 του Συμβουλίου της 31ης Μαρτίου 1995 για την κατανομή, για το έτος 1995, ορισμένων ποσοστώσεων αλιευμάτων μεταξύ των κρατών μελών για τα σκάφη που αλιεύουν στην αποκλειστική οικονομική ζωή της Νορβηγίας και την αλιευτική ζώνη γύρω από το Jan Mayen (2), προβλέπει για το σεβαστό ποσοστώσεις για το 1995 7 ότι προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκεινται σε ποσοστώσεις, είναι αναγκαίο η Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει τις ποσοστώσεις που έχουν χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σεβαστού στα ύδατα της διαίρεσης CIEM I, II a, b (νορβηγικά ύδατα βορείως των 62 ° Β) από σκάφη που φέρουν τη σημαία της Γαλλίας ή είναι νηολογημένα στη Γαλλία, έφθασαν στο όριο της ποσόστωσης που χορηγήθηκε για το 1995 7 ότι η Γαλλία απαγόρευσε την αλιεία του αποθέματος αυτού από τις 7 Ιουνίου 1995 7 ότι κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τα αλιεύματα σεβαστού στα ύδατα της διαίρεσης CIEM I, II a, b (νορβηγικά ύδατα βορείως των 62 ° Β) από σκάφη που φέρουν τη σημαία της Γαλλίας ή είναι νηολογημένα στη Γαλλία, θεωρούνται ότι έχουν εξαντλήσει την ποσόστωση που έχει χορηγηθεί στη Γαλλία για το 1995.

Απαγορεύεται η αλιεία σεβαστού στα ύδατα της διαίρεσης CIEM I, II a, b (νορβηγικά ύδατα βορείως των 62 ° Β από σκάφη που φέρουν τη σημαία της Γαλλίας ή είναι νηολογημένα στη Γαλλία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 7 Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουλίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1803/95 ΤΗΣ ΕΠΙΤΡΟΠΗΣ της 25ης Ιουλίου 1995 για τροποποίηση του κανονισμού (ΕΟΚ) αριθ. 2253/92 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του αμπελοοινικού τομέα για την περίοδο 1994/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 56 παράγραφος 4,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΚ) αριθ. 3290/94 (4), και ιδίως το άρθρο 3 παράγραφος 4 και το άρθρο 7 δεύτερο εδάφιο,

Εκτιμώντας:

ότι ο κανονισμός (ΕΟΚ) αριθ. 2253/92 της Επιτροπής της 31ης Ιουλίου 1992 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του αμπελοοινικού τομέα (5), όπως τροποποιήθηκε τελευταία από τον κανονισμό (ΕΚ) αριθ. 3332/94 (6), έχει προβλέψει, για την περίοδο εμπορίας 1994/95, το προβλεπόμενο ισοζύγιο και τις χορηγούμενες ενισχύσεις 7 ότι, λαμβάνοντας υπόψη την ειδική κατάσταση που διαπιστώθηκε στις Καναρίους Νήσους μετά το κλείσιμο της μοναδικής σημαντικής βιομηχανίας που υπήρχε για την εμφιάλωση των εισαγωμένων οίνων χύμα, πρέπει να προσαρμοσθεί η προβλεπόμενη ποσότητα για τον εισαγόμενο εμφιαλωμένο οίνο για να ανταποκριθούμε στην αυξημένη ζήτηση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι και ΙΙ του κανονισμού (ΕΟΚ) αριθ. 2253/92 αντικαθίστανται, αντίστοιχα, από τα παραρτήματα Ι και ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ενίσχυση που χορηγείται στα προϊόντα που αναφέρονται στο παράρτημα Ι και προέρχονται από την αγορά της Κοινότητας

>ΘΕΣΗ ΠΗΝΑΚΑ>